Լույսի աղտոտում

[մինի|[Փարիզ, արբանյակային տեսարան]]
[220x165px|մինի|աջից|Երկնքի լուսավորումը գիշերային [Նյու Յորք քաղաքում ]]
220x124px|մինի|աջից|Սև մարմար
**Լույսի աղտոտումը,** գիշերային միջավայրում մարդածին և արհեստական լույսի առկայությունն է։ Այն առաջանում է լույսի ավելորդ և աննպատակ օգտագործման արդյունքում, սակայն անգամ խնամքով օգտագործված լույսը հիմնովին փոխում է բնական պայմանները։ Որպես ուրբանիզացիայի հիմնական կողմնակի ազդեցություն, այն վտանգում է առողջությունը, խաթարում էկոհամակարգերը և փչացնում գեղագիտական միջավայրը։

## Սահմանումներ
մինի|Գյուղական փոքրիկ քաղաքի և մայրաքաղաքային տարածքի գիշերային երկնքի համեմատություն: Լույսի աղտոտումը կտրուկ նվազեցնում է աստղերի տեսանելիությունը:
Լույսի աղտոտումը արհեստական լույսի առկայությունն է մթության պայմաններում։ Լույսի աղտոտումը գիշերային երկնքում մրցում է աստղի լույսի հետ, խոչընդոտ է հանդիսանում աստղագիտական աստղադիտարանների համար և ինչպես աղտոտման ցանկացած այլ տարբերակ, խաթարում է էկոհամակարգերը և ունի անբարենպաստ ազդեցություն առողջության համար։

Լույսի աղտոտումը արդյունաբերական քաղաքակրթության կողմնակի ազդեցությունն է։ Դրա աղբյուրներն են շենքերի արտաքին և ներքին լուսավորությունը, գովազդները, արտաքին տարածքների լուսավորությունը (օրինակ՝ ավտոկայանատեղեր), գրասենյակները, գործարանները, փողոցային լույսերը և լուսավորված մարզական կառույցները։ Այն առավել տարածված է Հյուսիսային Ամերիկայի, Եվրոպայի և Ճապոնիայի խիստ արդյունաբերական խիտ բնակեցված տարածքներում, Միջին Արևելքի և Հյուսիսային Աֆրիկայի խոշոր քաղաքներում, ինչպիսիք են Թեհրանը և Կահիրեն, սակայն նույնիսկ համեմատաբար փոքր քանակությամբ լույսը կարող է խնդիրներ ստեղծել։ Լույսի աղտոտման վնասակար հետևանքների մասին իրազեկումը սկսվել է 19-րդ դարի երկրորդ կեսից, բայց դրա ազդեցությունը վերացնելու ջանքերը սկսվել են միայն 1950-ականներին։ 1980-ականներին ստեղծվեց մութ-երկնքի համաշխարհային շարժումը`«Dark-Sky» միջազգային ասոցիացիայի (IDA) հիմնադրմամբ։ Այժմ այսպիսի կրթական և պաշտպանական կազմակերպություններ կան աշխարհի շատ երկրներում։

## Ազդեցություններ
[մինի|Լույսի աղտոտման ազդեցությունը աստղազարդ երկնքի վրա՝ [Իրանի Դամավանդ լեռան 4200 մ բարձրությունից:]]

Էներգիայի պահպանման կողմնակիցները պնդում են, որ լույսի աղտոտման խնդիրը պետք է լուծվի հասարակության սովորությունները փոխելու միջոցով, որպեսզի լուսավորությունն օգտագործվի ավելի արդյունավետ՝ ավելի քիչ թափոններ և ավելի քիչ անցանկալի կամ անտեղի լուսավորություն ստեղծելով։ Արդյունաբերական շատ խմբեր լույսի աղտոտումը նույնպես կարևոր խնդիր են համարում։ Օրինակ, Միացյալ Թագավորությունում Լուսավորության ինժեներների հաստատությունը իր անդամներին տեղեկություններ է տրամադրում լույսի աղտոտման, դրա առաջացրած խնդիրների և դրա ազդեցությունը նվազեցնելու վերաբերյալ։ Այնուամենայնիվ, վերջերս կատարված ուսումնասիրությունը ցույց է տալիս, որ անդրադարձի ազդեցության պատճառով` էներգիայի արդյունավետությունը բավարար չէ լույսի աղտոտումը նվազեցնելու համար։

Քանի որ լուսավորության աղբյուրները ոչ բոլորին են անհանգստացնում, բնական է, որ որոշ մարդկանց համար «աղտոտումը» իրենից մեծ խնդիր չի ներկայացնում։ Դրա մի օրինակը կարելի է գտնել գովազդի մեջ, երբ գովազդատուն ցանկանում է, որ լույսերը լինեն պայծառ և տեսանելի, չնայած որ մյուսների համար դրանք նյարդայնացնող են։ Լույսի աղտոտման այլ տեսակները ավելի անտարակուսելի են։ Օրինակ՝ լույսը, որը պատահաբար հատում է սեփականության սահմանը և նյարդայնացնում հարևանին, հիմնականում վատնված և աղտոտիչ է։

Լույսի աղտոտման դեմ պայքարի համար իշխանությունները տարատեսակ միջոցներ են ձեռնարկում՝ կախված ներգրավված հասարակության շահերից, համոզմունքներից և հասկացողություններից։

## Տեսակներ
Լույսի աղտոտումը պայմանավորված է արհեստական լույսի անարդյունավետ կամ անտեղի օգտագործմամբ։ Լույսի աղտոտման հատուկ տեսակներն են՝  լույսի խախտումը, գերլուսավորումը, ցոլքը, լուսային խառնաշփոթը և երկնքի լուսավորումը։ Ցանկացած վնասակար լույսի աղբյուր հաճախ պատկանում է այս տեսակներից մի քանիսին։

### Լույսի խախտում
[220x147px|մինի|աջից|[Ֆինիքս|Ֆենիքս քաղաքը, տեսանելի՝Արիզոնա նահանգի Սյուրփրայզ քաղաքից, 55 մղոն հեռավորության վրա]]
Լույսի խախտումը տեղի է ունենում, երբ անցանկալի լույսը մուտք է գործում մեկ այլ անձի սեփականություն, օրինակ երբ այն ընկնում է հարևանի ցանկապատի վրա։ Լույսի խախտման ընդհանուր խնդիրն առաջանում է այն ժամանակ, երբ ուժեղ լույսը դրսից մուտք է գործում ուրիշի սեփականություն՝ առաջացնելով խնդիրներ,օրինակ՝ քնազրկություն։ ԱՄՆ-ի մի շարք քաղաքներ մշակել են արտաքին լուսավորության ստանդարտներ` իրենց քաղաքացիների իրավունքները լույսի խախտումից պաշտպանելու համար։ Նրանց աջակցելու համար «Dark-Sky» միջազգային ասոցիացիան մշակել է լուսավորության օրինակելի կարգերի շարք։

«Dark-Sky» ասոցիացիան ստեղծվեց երկինք բարձրացող լույսը կրճատելու համար, ինչը նվազեցնում է աստղերի տեսանելիությունը։ Դա կաող  լինել ցանկացած լույս, որն արձակվում է ավելի քան 90° նադիրից բարձր։ Սահմանափակելով լույսը 90 ° աստիճանի վրա՝ նրանք նաև նվազեցրել են լույսի ելքը՝ 80–90° աստիճանների միջակայքում, ինչը ստեղծում է լույսի խախտման խնդիրների մեծ մասը։

ԱՄՆ-ի դաշնային գործակալությունները կարող են նաև կիրառել չափանիշեր և զբաղվել բողոքներով՝  իրենց իրավասության շրջանակներում։ Օրինակ՝ FAA- ի նվազագույն լուսավորության պահանջները գերազանցող հաղորդակցման աշտարակներից արձակվող սպիտակ ստրոբ լույսի խախտման դեպքում, Դաշնային հաղորդակցության հանձնաժողովը ունի «Antenna Structure Registration» տվյալների բազա, որը քաղաքացիները կարող են օգտագործել կանոնազանց կառույցները հայտնաբերելու համար։ ԱՄՆ Կանաչ շենքերի խորհուրդը (USGBC) նաև ներդրել է  վարկ` լույսի խախտման և երկնքի լուսավորման քանակը նվազեցնելու համար` իրենց շրջակա միջավայրին չվնասող շենքի չափանիշներում, որը կոչվում է LEED:

Լույսի խախտումը կարող է կրճատվել լուսային արմատուրաների միջոցով, որոնք սահմանափակում են ավելի քան 80 ° աստիճանում արտանետվող լույսի քանակը նադիրից բարձր։ IESNA- ի սահմանումներն են՝ ամբողջական անջատում (0%), անջատում (10%) և մասնակի անջատում (20%)։ Այս սահմանումները ներառում են նաև 90 °աստիճանից բարձր արտանետվող լույսի սահմանափակումներ` երկնքի լուսավորումը նվազեցնելու համար։

### Գերլուսավորում
220x165px|մինի|աջից|Գրասենյակային շենքը լուսավորվել է դեպի վեր փայլող բարձր ճնշմամբ նատրիումային (HPS) լամպերով: Մեծ քանակությամբ  լույս է հասնում երկինք և հարևան բնակելի շենքեր՝ առաջացնելով լույսի աղտոտում:
մինի|222x222փքս|Լույսի ավելորդ և աննպատակ օգտագործումը հանգեցնում է լույսի աղտոտմանը։
Գերլուսավորումը լույսի չափազանց շատ օգտագործումն է։ Մասնավորապես, Միացյալ Նահանգներում (ԱՄՆ) գերլուսավորումը պատասխանատու է օրական մոտավորապես երկու միլիոն բարել նավթ վատնված էներգիայի համար։ Սա հիմնված է ԱՄՆ-ում օրական 18,8 միլիոն բարել համարժեք (2,990,000 մ³ / օր) նավթի սպառման վրա:Հետագայում  ԱՄՆ էներգետիկայի նախարարության (DOE) նույն աղբյուրում նշվում է, որ ամբողջ առաջնային էներգիայի ավելի քան 30% -ը սպառվում է առևտրային, արդյունաբերական և բնակելի հատվածների կողմից։ Գոյություն ունեցող շենքերի էներգիայի հաշվառումը  ցույց է տալիս, որ բնակելի, առևտրային, հասարակական և արդյունաբերական լուսավորության բաղադրիչը սպառում է այդ տարածքների օգտագործման մոտավորապես 20-40% -ը, որոնք փոփոխական են ըստ տարածաշրջանի և հողօգտագործման։ Այսպիսով, լուսավորության էներգիան կազմում է օրական մոտ չորս կամ հինգ միլիոն բարել նավթ (համարժեք)։ Էներգետիկ հաշվառման տվյալները կրկին ցույց են տալիս, որ լուսավորության մեջ սպառված էներգիայի մոտ 30-60% -ը ավելորդ է։

Ըստ DOE-ի այլընտրանքային հաշվարկը սկսվում է այն պահին, երբ շենքի առևտրային լուսավորությունը սպառում է ավելի քան 81,68 տերավատտ (1999 թ. տվյալներ) էլեկտրաէներգիա։ Այսպիսով, միայն առևտրային լուսավորությունը սպառում է օրական մոտ չորսից-հինգ միլիոն բարել (համարժեք) նավթ, որը համապատասխանում է վերը նշված այլընտրանքային հիմնավորմանը՝ ԱՄՆ լուսավորության էներգիայի սպառումը գնահատելու համար։ Նույնիսկ զարգացած երկրների միջև լույսի օգտագործման օրինաչափություններում մեծ տարբերություններ կան։ Ամերիկյան քաղաքները մեկ անձի հաշվով երեքից-հինգ անգամ ավելի շատ լույս են արձակում տիեզերք՝ քան գերմանական քաղաքները։

Գերլուսավորումը բխում է մի քանի գործոններից.

* Կոնսենսուսի վրա հիմնված չափանիշներ կամ նորմեր, որոնք հիմնված չեն տեսողական գիտության վրա։
* Երբ չեն օգտագործվում ժամանակաչափեր, զբաղվածության սենսորներ կամ այլ կառավարման սարքեր `լուսավորությունը մարելու համար, երբ այն անհրաժեշտ չէ։
* Սխալ ձևավորում ` օգտագործելով լույսի ավելի բարձր մակարդակները, քան անհրաժեշտ է տվյալ տեսողական առաջադրանքի համար։
* Լուսատուների կամ էլեկտրական լամպերի սխալ ընտրություն, որոնք  լույսը չեն տարածում այնպես ինչպես պետք է։
* Սարքավորումների սխալ ընտրություն՝ օգտագործելով ավելի շատ էներգիա, քան անհրաժեշտ է լուսավորության առաջադրանքը կատարելու համար;
* Շենքերի ղեկավարների և բնակիչների անիրազեկություն՝ լուսավորության համակարգերն արդյունավետ օգտագործելու վերաբերյալ։
* Անբավարար լուսավորության պահպանում, ինչը հանգեցնում է «թափառող» լույսի և էներգիայի ծախսերի ավելացմանը։
* «Ցերեկային լուսավորություն», որը պահանջվում է քաղաքացիների կողմից՝ հանցագործությունը նվազեցնելու համար։
* Հին լամպերի փոխարինում ավելի արդյունավետ լուսադիոդային լուսատուներով` օգտագործելով նույն էլեկտրական էներգիան։
* Անուղղակի լուսավորության տեխնիկան, ինչպիսին է ուղղահայաց պատի լուսավորումը՝ լույսը գետնին գցելու համար։

Այս հարցերի մեծ մասը կարելի է հեշտությամբ շտկել մատչելի, էժան տեխնոլոգիայով և սեփականատիրոջ/ վարձակալի իրազեկությամբ, որոնք խոչընդոտներ են ստեղծում այս հարցերի արագ շտկման գործում։ Արդյունաբերական երկրներում կարևոր է հասարակության իրազեկվածության բարելավումը, որպեսզի մարդիկ գիտակցեն գերլուսավորումը նվազեցնելու առավելությունը։

Որոշ դեպքերում գերլուսավորման տեխնիկան կարող է անհրաժեշտ լինել։ Օրինակ, անուղղակի լուսավորությունը հաճախ օգտագործվում է «ավելի մեղմ» տեսք ստանալու համար, քանի որ կոշտ ուղղակի լուսավորությունը, ընդհանուր առմամբ, ավելի քիչ ցանկալի է համարվում որոշակի մակերեսների, օրինակ` մաշկի համար։ Անուղղակի լուսավորության մեթոդը ընկալվում է որպես ավելի հարմարավետ՝ բարերի, ռեստորանների և բնակավայրերի համար։ Հնարավոր է նաև արգելափակել ուղղակի լուսավորության ազդեցությունը` ավելացնելով փափկեցնող ֆիլտրեր կամ այլ լուծումներ, չնայած այդ դեպքում ուժգնությունը կթուլանա։

### Ցոլք
Ցոլքը կարելի է բաժանել տարբեր տեսակների։ Նման դասակարգումներից մեկը նկարագրված է Բոբ Միզոնի՝ «Բրիտանական աստղագիտական ասոցիացիայ՝ մութ երկնքի համար» արշավի համակարգող Բոբ Միզոնի գրքում, հետևյալ կերպ․

* Կուրացնող ցոլքը բնութագրում է՝ օրինակ, արևին նայելուց առաջացած ազդեցությունները։ Այն ամբողջովին կուրացնող է և առաջացնում է տեսողության ժամանակավոր կամ մշտական խնդիրներ։
* Թուլացնող ցոլքը նկարագրում է դիմացից եկող մեքենայի լույսերի, լույսի ցրման( մառախուղի կամ աչքի մեջ), ցայտունության իջեցման ինչպես նաև տպագրությունից և այլ մութ տարածքներից ստացվող արտացոլումների կուրացնող ազդեցությունը։
* Անհանգստացնող ցոլքը, որպես կանոն, ինքնին վտանգավոր իրավիճակ չի առաջացնում, սակայն նյարդայնացնող է։ Երկար առկայության դեպքում այն կարող է հոգնածություն առաջացնել։

Ըստ Մասաչուսեթսի բժշկական կազմակերպության նախագահ Մարիո Մոտայի՝ «... վատ լուսավորությունից առաջացած ցոլքը առողջության համար վտանգ է ներկայացնում, հատկապես՝ մեծ տարիքում։ Ցոլքը առաջացնում է ցայտունության կորուստ և վարելու համար վտանգավոր պայմաններ է ստեղծում»։Իրականում ճանապարհների շուրջ պայծառ և (կամ) վատ պաշտպանված լույսերը կարող են մասամբ կուրացնել վարորդներին կամ հետիոտներին և հանգեցնել վթարների։
220x147px|մինի|աջից|Ֆենիքս մետրոյի տարածքի տեսարանը՝ Սան Թան լեռների Գոլդմայն Թրեյլի գագաթից
[220x156px|մինի|աջից|[Լաս Վեգաս Սթրիփը ցուցադրում է գունագեղ լույսերի ավելորդ խմբավորումներ: Սա լույսային խառնաշփոթության դասական օրինակ է]]
### Լուսային խառնաշփոթ
Լուսային խառնաշփոթը բնութագրում է լույսերի ավելորդ խմբավորումներին։ Լույսերի խմբավորումները կարող են առաջացնել շփոթություն, շեղել արգելքներից(ներառյալ այն, ինչը պետք է լուսավորել), հանգեցնել դժբախտ պատահարների։ Լուսային խառնաշփոթը հատկապես նկատելի է այն ճանապարհներին, որտեղ փողոցային լույսերը վատ են նախագծված, կամ որտեղ պայծառ լուսավորված գովազդները շրջապատում են ճանապարհահատվածները։

### Արբանյակներ
Լույսի աղտոտման այլ աղբյուր են համարվում արհեստական արբանյակները։ «OneWeb»-ի և «Starlink»-ի նման արբանյակային համաստեղությունների քանակի ապագա աճի պատճառով, հատկապես աստղագիտական համայնքը, (օրինակ  IAU- ն) մտահոգված է որ լույսի աղտոտումը զգալիորեն կմեծանա։

## Չափումներ և գլոբալ ազդեցություններ
Համաշխարհային մասշտաբով երկնքի լուսավորման ազդեցության չափումը բարդ ընթացակարգ է։ Բնական մթնոլորտը ամբողջովին մութ չէ, նույնիսկ  երկրային լույսի աղբյուրների և Լուսնի լուսավորության բացակայության պայմաններում։ Դա պայմանավորված է երկու հիմնական աղբյուրներով՝ օդային փայլով և ցրված լույսով։

Մեծ բարձրություններում, հիմնականում՝ մեզոսֆերայից վեր, արևի շատ կարճ ալիքի երկարությամբ կա բավարար ուլտրամանուշակագույն ճառագայթ,որը կարող է իոնացիա առաջացնել։

Երբ իոնները բախվում են էլեկտրապես չեզոք մասնիկների հետ, դրանք վերամիավորվում են և գործընթացում ֆոտոններ արձակում՝ առաջացնելով օդային փայլ։ Իոնացման աստիճանը բավականաչափ մեծ է, որպեսզի առաջացնի ճառագայթման շարունակական արտանետումներ՝ նույնիսկ երբ վերին մթնոլորտը գտնվում է Երկրի ստվերում։ Մթնոլորտում ավելի ցածր N2- ի և O2- ի իոնացման ներուժից բարձր էներգիա ունեցող բոլոր արևային ֆոտոններն կլանվում են բարձրագույն շերտերի կողմից և այդպիսով ոչ մի զգալի իոնացում տեղի չի ունենում։

Լույսի արտանետումից բացի, երկինքը ցրում է նաև մուտք գործող լույսը, առաջին հերթին հեռավոր աստղերից և Ծիր Կաթինից, ինչպես նաև կենդանակերպի և արևի լույսից, որն արտացոլվում և հետ է մղվում միջմոլորակային փոշու մասնիկներից։

Օդային փայլի և կենդանակերպի լույսի քանակը բավականին փոփոխական է (կախված է, ի թիվս այլ բաների, արևի բծերի ակտիվությունից և Արեգակնային ցիկլից), բայց հաշվի առնելով օպտիմալ պայմանները, հնարավոր ամենախավար երկինքը ունենում է պայծառության մոտ 22 բալ / քառակուսի աղեղ վայրկյանում։ Լիալուսնի առկայության դեպքում երկնքի պայծառությունն աճում է մինչև 18 բալ / քառակուսի` կախված տարածքի մթնոլորտային թափանցիկությունից,որը 40 անգամ պայծառ է, քան մութ երկինքը։

Երկնքի լուսավորության ճշգրտությունը չափելու համար Երկրի արբանյակային պատկերները գիշերային ժամերին օգտագործվում են որպես լույսի աղբյուրների քանակի և ուժգնության ուղղակի ներանցում։ Դրանք օդի մոլեկուլների և աէրոզոլների շնորհիվ վերածվում են ցրման ֆիզիկական մոդելի՝  երկնքի ընդհանուր պայծառությունը հաշվարկելու համար։ Ամբողջ աշխարհի համար պատրաստվել են քարտեզներ, որոնք ցույց են տալիս երկնքի պայծառությունը։

Մադրիդը շրջապատող տարածքի զննումից պարզվում է, որ լույսի աղտոտման հետևանքները, որոնք առաջացել են մեկ խոշոր համայնքից, կարող են զգացվել կենտրոնից 100 կմ հեռավորության վրա։ Ակնհայտ են դառնում նաև լույսի աղտոտման գլոբալ ազդեցությունները։ Հարավային Անգլիայից, Նիդերլանդներից, Բելգիայից, Արևմտյան Գերմանիայից և Հյուսիսային Ֆրանսիայից կազմված ամբողջ տարածքի երկնքի պայծառությունը նորմայից առնվազն երկուսից-չորս անգամ ավել է։ Մայրցամաքային Եվրոպայի միակ վայրերը, որտեղ երկինքը կարող է հասնել իր բնական խավարին, գտնվում են Հյուսիսային Սկանդինավիայում և մայրցամաքից հեռու գտնվող կղզիներում։

Հյուսիսային Ամերիկայում իրավիճակը համեմատելի է։ Սկսած Կանադայի ծովային նահանգներից մինչև Ամերիկայի հարավ-արևմուտք կա լույսի աղտոտման զգալի խնդիր։ «Dark-Sky» միջազգային ասոցիացիան աշխատում է նախորոշել այնպիսի տարածքները, որոնք ունեն բարձրորակ գիշերային երկինք։ Այս տարածքներին աջակցում են համայնքները և կազմակերպությունները, որոնք  լույսի աղտոտման նվազեցման կողմնակիցներ են(օրինակ՝ «Dark-Sky» արգելոց)։ Ազգային պարկի ծառայության՝ բնական հնչյունների և գիշերային երկնքի ստորաբաժանումը ԱՄՆ-ի երկնքում գտնվող ազգային պարկի ստորաբաժանումներում չափել է անթերի (Կապիտոլիումի առագաստների ազգային պարկ և Բիգ Բենդ ազգային պարկ) և խիստ դեգրադացված երկինքների որակները(Սանտա Մոնիկա լեռների ազգային հանգստի տարածք և Բիսկայն ազգային պարկ)։ Ազգային պարկի ծառայության գիշերային երկնքի ծրագրի մոնիտորինգի տվյալների բազան հասանելի է առցանց (2015):

Բորթլի սանդղակը ինը մակարդակի չափման համակարգ է, որն օգտագործվում է երկնքում լույսի աղտոտման քանակը որոշելու համար։ Հինգ կամ պակաս աստիճան է պահանջվում Ծիր Կաթինը տեսնելու համար, մինչդեռ մեկը համարվում է «անաղարտ»՝ ամենամութը։

Հոնկոնգում լույսի աղտոտումը 2013-ի մարտին ճանաչվել է որպես «ամենավատը մոլորակում»։

2016-ի հունիսին հաստատվել է, որ աշխարհի բնակչության մեկ երրորդը այլևս չի կարող տեսնել Ծիր Կաթինը, այդ թվում՝ ամերիկացիների 80% -ը և եվրոպացիների 60% -ը։ Հայտնի է դարձել, որ Սինգապուրը աշխարհի ամենաաղտոտված երկիրն է։
[660x330px|մինի|կենտրոն|Առանց ամպերի առկայության նկար՝ Suomi NPP արբանյակից, որը ցույց է տալիս տեսանելի լույսերի չափը [2016 թվականին։ Լույսի աղտոտման հետևանքները, հատկապես երկնքի լուսավորումը, ավելի շատ են տարածվում քան այստեղ պատկերված լույսի աղբյուրները:]]

## Հետևանքներ
### Ազդեցությունը մարդու առողջության և հոգեբանության վրա
[220x143px|մինի|աջից|[Իտալիայի Հարավային Տիրոլ քաղաքում գտնվող Կաստելրոտո լեռնադահուկային հանգստավայրի փողոցային լույսեր]]
Մարդու մարմնի վրա ավելորդ լույսի ազդեցության վերաբերյալ բժշկական հետազոտությունը ենթադրում է, որ լույսի աղտոտվածությունից կամ լույսի չափազանց մեծ ազդեցությունից առողջության համար մի շարք վնասակար ազդեցություններ կարող են առաջանալ։ Լուսավորության դիզայնի որոշ դասագրքերում մարդու առողջությունը օգտագործվում է որպես ներքին լուսավորության ճշգրիտ չափանիշ։ Գերլուսավորման կամ լույսի ոչ ճիշտ լուսապատկերային կազմության հետևանքով առաջացած առողջական խնդիրները կարող են ներառել՝ գլխացավերի հաճախականության աճ, հոգնածություն, բժշկորեն սահմանված սթրես, սեռական ֆունկցիայի նվազում և տագնապի ավելացում։ Գիշերը արթուն մնացող մարդկանց համար, գիշերային լույսը նույնպես սուր ազդեցություն ունի զգոնության և տրամադրության վրա։

Առողջապահության համաշխարհային կազմակերպության քաղցկեղի հետազոտության միջազգային գործակալության կողմից 2007 թվականին «հերթափոխային աշխատանքները, որոնք ներառում են ցիրկադային խանգարումներ»՝ քաղցկեղածին ճանաչվեցին։ (IARC մամուլի հրատարակում թիվ 180)։ Բազմաթիվ ուսումնասիրություններ փաստել են գիշերային հերթափոխի աշխատանքի և կրծքագեղձի/ շագանակագեղձի քաղցկեղի աճի միջև կապը։ Մի ուսումնասիրություն, որն հետազոտել է Հարավային Կորեայում գիշերային արհեստական լույսի ազդեցության (ALAN) և կրծքագեղձի քաղցկեղի մակարդակի կապը, պարզել է, որ այն շրջանները, որոնք ունեցել են ALAN- ի ամենաբարձր մակարդակ, հաղորդում են կրծքագեղձի քաղցկեղի առավելագույն դեպքերի մասին։ Լույսի աղտոտման ամենաբարձր մակարդակ ունեցող Սեուլում կրծքագեղձի քաղցկեղի 34.4% -ով ավելի դեպքեր են գրանցվել, քան Ganwon-do- ում, որն ունեցել է լույսի աղտոտման ամենացածր մակարդակները։ Սա ենթադրում էր բարձր փոխկապակցվածություն ALAN- ի և կրծքագեղձի քաղցկեղի տարածվածության միջև։ Պարզվել է նաև, որ քաղցկեղի այլ տեսակների, ինչպիսիք են արգանդի վզիկի կամ թոքերի քաղցկեղը, և ALAN-ի մակարդակների միջև որևէ փոխկապակցվածություն չկա։

Հարվարդի բժշկական դպրոցի պրոֆեսոր Սթիվեն Լոքլիի կողմից գրված ավելի վերջերս անցկացված քննարկումը (2009) կարելի է գտնել CfDS- ի «Լույսից կուրացա՞ծ»  ձեռնարկում։ Գլուխ 4-ում («Լույսի աղտոտման հետևանքները մարդու առողջության վրա») ասվում է, որ «... լույսի ներխուժումը, թեկուզ թույլ, հավանական է, որ կարող է չափելի ազդեցություն ունենալ քնի խանգարման և մելատոնինի ճնշման վրա։ Նույնիսկ եթե այդ ազդեցությունները մի գիշերից մյուս գիշեր համեմատաբար փոքր են, շարունակական քրոնիկ ցիրկադային, քնի և հորմոնալ խանգարումները կարող են ավելի երկարաժամկետ առողջական ռիսկեր պարունակել»։ Նյու Յորքի գիտությունների ակադեմիայում 2009 թվականին տեղի ունեցավ հանդիպում ցիրկադային խանգարումների և քաղցկեղի վերաբերյալ։ Կարմիր լույսը ամենաքիչն է ճնշում մելատոնինին։

2009 թվականի հունիսին Ամերիկյան բժշկական ասոցիացիան մշակեց լույսի աղտոտման վերահսկողությանը աջակցող քաղաքականություն։ Որոշման մասին լուրերը ցոլքը ներկայացնում էին որպես՝ վտանգ առողջության համար, որը վարելու համար անապահով պայմաններ է առաջացնում։ Հատկապես տարեցների մոտ ցոլքը առաջացնում է ցայտունության կորուստ՝ մթագնելով գիշերային տեսողությունը։

### Էկոհամակարգերի խափանում
[220x147px|մինի|աջից|[Կարիճներ|Կարիճը թաքնվել է քարերի տակ]]
[220x116px|մինի|աջից|[Թռչուններ|Թոչունների և աստղերի հետքերը լույսի աղտոտվածության պայմաններում։ Ռիո Դե Ժանեյրո]]
[220x147px|մինի|աջից|[Բրազիլիայում աստղերի և թռչունների հետքերը լույսի աղտոտվածության պայմաններում։Ռիոյի լողափ]]
Արհեստական լույսի ներգործումը օրգանիզմների և էկոհամակարգերի վրա կոչվում է լույսի էկոլոգիական աղտոտում։ Չնայած գիշերը լույսը կարող է օգտակար, չեզոք կամ վնասակար լինել առանձին տեսակների համար,միևնույն է դրա առկայությունը խաթարում է էկոհամակարգերը։ Օրինակ՝ սարդերի որոշ տեսակներ խուսափում են լուսավորված տարածքներից, իսկ մյուս տեսակները ուրախ են իրենց սարդոստայնը կառուցել հենց լամպի սյունի վրա։ Քանի որ լամպերի ձողերը գրավում են շատ թռչող միջատների, այն սարդերը, որոնց վրա լույսը չի ազդում, առավելություն են ստանում դրանից խուսափող սարդերի նկատմամբ։

Լույսի աղտոտումը լուրջ վտանգ է ներկայացնում մասնավորապես գիշերային վայրի բնության համար` բացասական ազդեցություն ունենալով բույսերի և կենդանիների ֆիզիոլոգիայի վրա։ Այն կարող է խանգարել կենդանիների շարժին, փոխել մրցակցային առնչությունները, փոխել գիշատչի և զոհի հարաբերությունները և առաջացնել ֆիզիոլոգիական վնասներ։ Կյանքի ռիթմը կառուցվում է լույսի և մթության բնական ամենօրյա օրինաչափությունների միջոցով, ուստի այդ օրինաչափությունների խախտումը ազդում է էկոլոգիական դինամիկայի վրա :

Ուսումնասիրությունները ակնարկում են, որ լճերի շրջակայքում լույսի աղտոտումը խանգարում է զուպլանկտոններին, ինչպիսիք են՝ ջրալվերը, ուտել  մակերեսային ջրիմուռներ` հանգեցնելով ջրիմուռների շատացմանը, որոնք կարող են ոչնչացնել լճերի բույսերը և իջեցնել ջրի որակը։ Լույսի աղտոտումը կարող է նաև ազդել էկոհամակարգերի վրա այլ եղանակներով։ Օրինակ՝ լեպիդոպորտիստներն ու միջատաբանները փաստել են, որ գիշերային լույսը կարող է խոչընդոտել ցեցի և գիշերային այլ միջատների շարժին։ Գիշերը ծաղկող ծաղիկները, որոնք փոշոտման համար կախման մեջ են ցեցերից, կարող են վնասվել գիշերային լուսավորությունից, քանի որ չկա փոխարինող փոշոտիչ, որի վրա արհեստական լույսը ազդեցություն չի ունենա։ Սա կարող է վնասել  բույսերի այն տեսակներին, որոնք չեն կարող վերարտադրվել և փոխել տարածքի էկոլոգիան։ Գիշերային միջատների շարքում լուսատըտիկները(Coleoptera: Lampyridae, Phengodidae և Elateridae) լույսի աղտոտման համար հետաքրքիր ուսումնական առարկաներ են, քանի որ դրանք վերարտադրման համար կախված են իրենց իսկ լույսից և, հետևաբար, շատ զգայուն են լույսի շրջակա միջավայրի մակարդակների հանդեպ։ Լուսատըտիկները հայտնի են (ի տարբերություն շատ այլ միջատների) և հեշտությամբ նկատվում են մարդկանց կողմից։ Շրջակա միջավայրի փոփոխությունների հանդեպ իրենց զգայունության և արագ արձագանքի շնորհիվ լուսատըտիկները համարվում են  լավ կենսաինդիկատորներ՝ գիշերային արհեստական լուսավորության համար։ Ենթադրվում է, որ գիշերը միջատների զանգվածային անկումը մասամբ պայմանավորված է արհեստական լույսերով։

2009 թվականի ուսումնասիրությունը նաև ակնարկում է կենդանիների և էկոհամակարգերի վրա բևեռացված լույսի խառնաշփոթի կամ լույսի արհեստական բևեռացման պատճառով առաջացած վնասակար ազդեցությունները(նույնիսկ օրվա ընթացքում, քանի որ արևի լույսի բնական բևեռացման ուղղությունը և դրա արտացոլումը շատ կենդանիների համար տեղեկատվության աղբյուր են համարվում)։ Աղտոտման այս ձևը կոչվում է բևեռացված լույսի աղտոտում (PLP): Անբնական բևեռացված լույսի աղբյուրները կարող են բևեռացման համար զգայուն տաքսոններում անբավարար վարքագիծ առաջացնել և փոխել էկոլոգիական փոխազդեցությունները։

Բարձր կառույցների վրա գտնվող  լույսերը կարող են ապակողմնորոշել գաղթող թռչուններին։ ԱՄՆ ձկների և վայրի բնության ծառայության կատարած բարձր շինությունների լույսերի պատճառով սպանված թռչունների քանակի նախահաշիվները տարեկան կազմում են չորսից-հինգ միլիոն և ավելի։ «Ճակակատագրական լույսի իրազեկման ծրագիր»-ը (FLAP) համագործակցում է Տորոնտոյի, Օնտարիոյի, Կանադայի և այլ քաղաքների շենքերի սեփականատերերի հետ,որոնք միգրացիայի ժամանակահատվածում  անջատում են լույսերը՝ թռչունների մահացությունը նվազեցնելու համար։

Լողափերի բներից դուրս եկող ծովային կրիաների ձագերը լույսի աղտոտման հերթական զոհն են։ Կա թյուր կարծիք, որ ձվից նոր դուրս եկած ծովային կրիաները շարժվում են Լուսնի ուղղությամբ։ Փոխարենը, նրանք գտնում են օվկիանոսը՝ հեռանալով ավազաթմբերի մութ ուրվագիծից և դրանց բուսականությունից։ Սա վարքագիծ է, որին արհեստական լույսերը խանգարում են։ Դոդոշների բուծման գործունեությունը և վերարտադրողական ֆենոլոգիան, այնուամենայնիվ, կապված են Լուսնի լույսի հետ։ Երիտասարդ ծովային թռչուններին նույնպես կարող են ապակողմնորոշել լույսերը, երբ նրանք թողնում են իրենց բները և դուրս թռչում դեպի ծով։ Լույսի աղտոտումը երկկենցաղների ու սողունների վրա  նույնպես ազդեցություն ունի։ Սովորաբար մթում ներմուծված լույսի աղբյուրները կարող են խաթարել մելատոնինի արտադրության մակարդակը։ Մելատոնինը հորմոն է, որը կարգավորում է ֆոտոպերիոդիկ ֆիզիոլոգիան և վարքը։ Գորտերի և պոչավոր երկկենցաղների որոշ տեսակներ օգտագործում են լույսից կախված «կողմնացույց»՝ բուծման վայրեր գնալու համար։ Ներկայացված լույսը կարող է նաև առաջացնել զարգացման անկանոնություններ, ինչպիսիք են ցանցաթաղանթի վնասումը, ձագերի աճի նվազումը, վաղաժամ մետամորֆոզը, սերմնաբջիջների արտադրության նվազումը և գենետիկ մուտացիան։

2009 թվականի սեպտեմբերին Հյուսիսային Իռլանդիայի Արմա քաղաքում 9-րդ եվրոպական «Dark-Sky» սիմպոզիումը նիստ անցկացրեց գիշերային լույսի (LAN) բնապահպանական ազդեցությունների վերաբերյալ։ Այն զբաղվում էր չղջիկներով, կրիաներով, LAN- ի «թաքնված» վնասներով և շատ այլ թեմաներով։ LAN- ի էկոլոգիական ազդեցությունները նշվել են դեռ 1897 թվականին ՝ Los Angeles Times- ի հոդվածում։ Ստորև ներկայացվում է այդ հոդվածից մի հատված, որը կոչվում է «Էլեկտրականություն և անգլիական երգեցիկ թռչուններ».

Անգլիական մի ամսագիր անհանգստացած է էլեկտրականության և երգեցիկ թռչունների առնչությամբ, որը, ըստ դրա, ավելի մոտ է, քան կատուներին և կերային մշակաբույսերին։ Այն հարցնում է թե մեզանից քանի՞սն են կարծում, որ էլեկտրականությունը կարող է ոչնչացնել երգեցիկ թռչուններին։ ... Բացառությամբ սերինոսների, կարելի է ասել, որ անգլիական բոլոր երգեցիկ թռչունները միջատակեր են, և նրանց սննդակարգը հիմնականում բաղկացած է հսկայական քանակությամբ մանր միջատներից, որոնք նրանք հավաքում են խոտի և խոտաբույսերի վրայից՝ մինչ  ցողի չորանալը։ Քանի որ էլեկտրական լույսը լուսավորում է Անգլիայի քաղաքային փողոցները, այս խեղճ թևավոր ատոմները յուրաքանչյուր ամառային տաք  երեկո կոտորվում են լույսերի պատճառով ... Կա վախ, որ երբ Անգլիան մի ծայրից մյուսը ծայրը լուսավորվի, երգեցիկ թռչունները կսատկեն իրենց սննդի պաշարների սակավությունից}}:

### Ազդեցությունը աստղագիտության վրա
Աստղագիտությունը շատ զգայուն է լույսի աղտոտման նկատմամբ։ Գիշերային երկինքը, որը դիտվում է քաղաքից, ոչ մի նմանություն չունի նրան, ինչը կարելի է տեսնել մութ երկնքից։ Երկնքի լուսավորումը (գիշերը մթնոլորտում լույսի ցրումը) նվազեցնում է աստղերի,գալակտիկաների և երկնքի ցայտունությունը, ինչը չի թողնում տեսնել աղոտ մարմինները։ Այս գործոնի պատճառով նոր հեռադիտակները կառուցվում են հեռավոր վայրերում։ 
540x360px|մինի|կենտրոն|Սկզբնական նկար.ստորին եզրում՝ Ալկայիդ, կենտրոնում աջից՝ կրկնակի աստղ Միզար և Ալկոր,աջ եզրում՝ Ալիոթ․ Pinwheel գալակտիկան փոքր ցրված կետ է պատկերի կենտրոնում:
540x360px|մինի|կենտրոն|Սև մակարդակի համակշռություն. թվային պատկերի ամենամութ կետը դրված է զրոյական լուսավորության վրա՝ տեսանելի թափառող լույսը նվազեցնելու համար։ Այնուամենայնիվ, Ռեյլիի ցրման արդյունքում առաջացած կապույտ լույսը տեսանելի է պատկերի կենտրոնում:
540x360px|մինի|կենտրոն|Հեռացվել է թափառող լույսի 50 տոկոսը. թափառող լույսի ավելի մուգ հատվածը դրվել է զրոյական լուսավորության վրա։ Ռեյլիի ցրման արդյունքում առաջացած կապույտ լույսի ավելի մուգ հատվածը դեռ տեսանելի է պատկերի կենտրոնում:
540x360px|մինի|կենտրոն|Թափառող լույսի ամբողջական հեռացում։ Թափառող լույսը ցուցադրող բոլոր պիքսելները դրվել են զրոյական լուսավորության վրա․ թույլ և երկչափ Pinwheel գալակտիկան այլևս չի երևում:

Որոշ աստղագետներ օգտագործում են նեղ երիզով «միգամածության ֆիլտրեր», որոնցով կարելի է տեսնել լույսի միայն հատուկ ալիքների երկարությունները, որոնք սովորաբար հանդիպում են միգամածություններում, կամ լայն երիզով «լույսի աղտոտման ֆիլտրեր», որոնք նախատեսված են  լույսի աղտոտման հետևանքները նվազեցնելու (բայց ոչ վերացնելու)համար։Սրանք զտում են  սպեկտրալ գծերը, որոնց սովորաբար արտանետում են նատրիումի և սնդիկի լամպերը, այդպիսով ուժեղացնելով ցայտունությունը և պարզեցնելով աղոտ օբյեկտների տեսքը, ինչպիսիք են գալակտիկաներն ու միգամածությունները։ Ցավոք, լույսի աղտոտման նվազեցման (LPR) այս ֆիլտրերը չեն հանդիսանում լույսի աղտոտման լուծումը։ LPR ֆիլտրերը նվազեցնում են ուսումնասիրվող օբյեկտի պայծառությունը, և դա սահմանափակում է ավելի շատ խոշորացնելու հնարավորությունը։ LPR ֆիլտրերն գործում են արգելափակելով որոշակի ալիքի երկարության լույսը, որը փոխում է օբյեկտի գույնը՝ հաճախ ստեղծելով արտահայտված կանաչ ձուլվածք։ Ավելին, LPR ֆիլտրերը գործում են միայն որոշակի օբյեկտների տեսակների համար(հիմնականում արտանետման միգամածություններ) և քիչ են օգտագործվում գալակտիկաների և աստղերի համար։ Ոչ մի ֆիլտր չի կարող համապատասխանել մութ երկնքի արդյունավետությանը՝ տեսողական կամ լուսանկարչական նպատակներով։
[220x133px|մինի|ձախից|Հյուսիսային [Չիլիի Ատակամա անապատը հեռու է ցանկացած քաղաքից, և այնտեղ գիշերային երկինքը չափազանց սև է։ Լուսանկարը ՝ Խոսե Ֆրանցիսկո Սալգադոյի]]
Լույսի աղտոտվածությունն ազդում է երկնքի ցրված օբյեկտների տեսանելիության վրա, ինչպիսիք են միգամածություններն ու գալակտիկաները` դրանց մակերևույթի ցածր պայծառության պատճառով։ Նման օբյեկտների մեծ մասը անտեսանելի են դառնում խոշոր քաղաքների՝ խիստ աղտոտված երկնքում։ Տեղանքի մթությունը գնահատելու պետք է փնտրել  Ծիր Կաթինը, որը ամբողջապես մութ երկնքում այնքան պայծառ է, որ ստվեր է գցում։

Բացի երկնքի լուսավորումից, լույսի խախտումը կարող է ազդել դիտումների վրա, երբ արհեստական լույսն ուղղակիորեն մտնում է աստղադիտակի խողովակ և արտացոլվում է ոչ օպտիկական մակերեսներից, մինչև այն վերջապես հասնում է ակնապակուն։ Լույսի աղտոտման այս ուղիղ ձևը փայլ է առաջացնում տեսադաշտում, ինչը նվազեցնում է ցայտունությունը։ Լույսի խախտումը նույնպես թույլ չի տալիս, որ տեսողական դիտորդը բավարար չափով հարմարվի մթությանը։ Այս ցոլքը նվազեցնելու համար (եթե լույսի ուղղակիորեն նվազեցումը տարբերակ չէ) սովորաբար ծածկում են աստղադիտակի խողովակը և լրացուցիչ պարագաները(արտացոլանքը նվազեցնելու պարագաներ), և աստղադիտակի վրա դնում են լուսապաշտպան վահան՝ թիրախին մոտ գտնվող այլ անկյուններից եկող լույսը նվազեցնելու համար։ Այսպիսի դեպքերում որոշ աստղագետներ նախընտրում են դիտել սև կտորի տակ՝ մթության առավելագույն հարմարեցումը ապահովելու համար։

### Մթնոլորտային աղտոտման աճ
Սան Ֆրանցիսկոյում Ամերիկյան երկրաֆիզիկական միության նիստում ներկայացված ուսումնասիրությունը ցույց է տվել, որ լույսի աղտոտումը ոչնչացնում է նիտրատային ռադիկալները, այդպիսով  կանխելով բնականոն գիշերային ժամին` մեքենաներից և գործարաններից արտանետվող մթնոլորտային ծխի կրճատումը։ Ուսումնասիրությունը ներկայացրել է Հարալդ Սթարքը ՝ Օվկիանոսի և մթնոլորտի ազգային վարչությունից։
220x148px|մինի|աջից|Լույսի աղտոտումը հիմնականում անբևեռացված է, և դրա միացումը լուսնի լույսին հանգեցնում է բևեռացման ազդանշանի նվազմանը
### Երկնքի բնական բևեռացման նվազում
Գիշերը, Լուսնի լույսով լուսավորված երկնքի բևեռացումը շատ խիստ նվազում է քաղաքային լույսի աղտոտման առկայության դեպքում, քանի որ ցրված քաղաքային լույսը խիստ բևեռացված չէ։ Մարդիկ բևեռացված լուսնի լույսը չեն կարող տեսնել, բայց կարծիք կա, որ շատ կենդանիներ այն օգտագործում են տեղաշարժման համար։

## Նվազեցում
Լույսի աղտոտման նվազման հետ մեկտեղ պետք է նվազեն նաև երկնքի փայլը,ցոլքը, լույսի խախտումը և լուսային խառնաշփոթությունը։ Հետևաբար, լույսի աղտոտումը լավագույնս նվազեցնելու մեթոդը կախված է առկա խնդրից։ Հնարավոր լուծումներն են.

* Անհրաժեշտ նվազագույն ուժգնության լույսի աղբյուրների օգտագործումը։
* Լամպերի անջատումը՝ օգտագործելով ժամանակաչափ կամ զբաղվածության սենսոր, երբ դրանք անհրաժեշտ չեն։
* Լուսատուների բարելավումը, այնպես որ դրանք իրենց լույսն ավելի ճշգրիտ ուղղեն դեպի այնտեղ, որտեղ այն անհրաժեշտ է, և ավելի քիչ կողմնակի ազդեցություններով։
* Օգտագործվող լույսերի տեսակի ճշգրտումը, ընտրելով այնպիսի լույսերի որոնք լույսի լուրջ աղտոտման խնդիրներ չեն առաջացնի։ Սնդիկը, մետաղական հալիդը և առաջին սերնդի ճանապարհային  կապույտ լուսադիոդային լուսատուները ավելի շատ են աղտոտում, քան նատրիումի լամպերը։ Երկրի մթնոլորտը կապույտ լույսը ավելի լավ է ցրում և փոխանցում, քան դեղին կամ կարմիր լույսերը։ Երբ օդի խոնավությունը բարձրանում է, լուսադիոդային լուսատուների շուրջ և դրանց տակ հաճախ «ցոլք» և «մառախուղ» է առաջանում, մինչդեռ նարնջագույն նատրիումի լամպի լուսատուներն ավելի քիչ են հակված այս երևույթը ցուցաբերելուն։
* Գոյություն ունեցող լուսավորության ծրագրերի գնահատումը և որոշ կամ բոլոր հատակագծերի վերաձևավորումը՝ կախված լույսի անհրաժեշտությունից։

### Լուսավորության հարմարանքների բարելավում
220x293px|մինի|աջից|Այս տեսակի լուսադիոդային լուսատուն կարող է նվազեցնել ավելորդ լույսի աղտոտումը շենքերի ներսում
220x167px|մինի|աջից|Տափակ ոսպնյակներով լուսատու, որը ամբողջական անջատման հարմարանք է և արդյունավետ կերպով նվազեցնում է լույսի աղտոտումը
220x167px|մինի|աջից|Այս լուսատուի դեպքում լույսը դուրս է գալիս կողքից և վերևից, որտեղ այն կարող է խնդիրներ առաջացնել:
[220x165px|մինի|աջից|[Իտալիայի շրջանների մեծամասնությունը պահանջում է «զրո վեր ուղղված լույս», ինչը սովորաբար ենթադրում է ընդհանուր լուսատուների լրիվ անջատման լամպերի օգտագործում, բայց խախտումները սովորական են:]]
Լույսի աղտոտումը նվազեցնելու համար ամբողջական անջատման լուսատուների օգտագործումը խրախուսվում է արշավի շատ մասնակիցների կողմից։ Սովորաբար խրախուսվում է նաև, որ լույսերը լինեն համապատասխան հեռավորության վրա՝ առավելագույն արդյունավետության համար, և որ օգտագործվող լուսատուների քանակը, ինչպես նաև յուրաքանչյուր լուսատուի հզորությունը համապատասխանի որոշակի կիրառման պահանջներին (հիմնվելով լուսավորության նախագծման տեղական չափանիշների վրա)։

Ամբողջական անջատման հարմարանքները առաջին անգամ հասանելի են դարձել 1959-ին ՝ General Electric- ի M100 հարմարանքի ներմուծմամբ։

Ամբողջական անջատման հարմարանքը, ճիշտ տեղադրման դեպքում, նվազեցնում է լույսի թափանցման հավանականությունը հորիզոնական հարթությունից վեր։ Հորիզոնականից վեր արձակված լույսը երբեմն կարող է լուսավորել նախատեսված թիրախը, բայց հաճախ ոչ մի նպատակ չի ծառայում։ Երբ այն մտնում է մթնոլորտ, լույսը նպաստում է երկնքի փայլին։ Որոշ կառավարություններ և կազմակերպություններ այժմ քննարկում են, կամ արդեն իսկ իրականացրել են փողոցային լամպերի և մարզադաշտերի լուսավորության ամբողջական անջատումները։

Ամբողջական անջատման հարմարանքների օգտագործումը կօգնի նվազեցնել երկնքի լուսավորումը՝ թույլ չտալով, որ լույսը դուրս գա հորիզոնականից վեր։ Ամբողջական անջատումը, որպես կանոն, նվազեցնում է լամպի և ռեֆլեկտորի տեսանելիությունը լուսատուի մեջ, ուստի ցոլքի հետևանքները նույնպես նվազում են։ Արշավի մասնակիցները նաև պնդում են, որ ամբողջական անջատման հարմարանքները ավելի արդյունավետ են, քան մյուս հարմարանքները, քանի որ այն լույսը, որը հակառակ դեպքում կթափանցեր մթնոլորտ, կարող էր ուղղվել դեպի գետնին։ Այնուամենայնիվ, ամբողջական անջատման հարմարանքները կարող են նաև ավելի շատ լույս պահել հարմարանքում, քան լուսատուների մյուս տեսակները, ինչը համապատասխանում է լուսատուի ցածր արդյունավետությանը։ Սա ենթադրում է լուսատուների վերաձևովորման անհրաժեշտությունը։

Ամբողջական անջատման հարմարանքների օգտագործումը կարող է հանգեցնել հարմարանքներում ավելի ցածր հզորությամբ լամպերի օգտագործմանը` առաջացնելով նույն կամ երբեմն ավելի լավ ազդեցություն` ավելի խնամքով կառավարման շնորհիվ։ Յուրաքանչյուր լուսավորության համակարգում երկնքի լուսավորումը առաջանում է նաև գետնից արտացոլված լույսից։ Այնուամենայնիվ, այս արտացոլումը կարող է կրճատվել՝ եթե օգտագործվի լամպի համար անհրաժեշտ նվազագույն ուժը և սահմանվի լույսերի համապատասխան հեռավորություն։

Ամբողջական անջատման լուսատուների վերաբերյալ կա տարածված քննադատություն, որ դրանք երբեմն այնքան էլ գեղագիտական տեսք չունեն։ Դա, ամենայն հավանականությամբ, այն պատճառով է, որ պատմականորեն չի եղել մեծ շուկա՝ հատուկ ամբողջական անջատման հարմարանքների համար, և այն պատճառով, որ մարդիկ սովորաբար սիրում են տեսնել լուսավորության աղբյուրը։ Լույսի ուղղության առանձնահատկության պատճառով ամբողջական անջատման համակարգերը երբեմն նաև պահանջում են փորձաքննություն` առավելագույն արդյունքի հասնելու համար։

Կասկածի տակ է դրվել նաև լուսային աղտոտվածության դեմ պայքարի համար ամբողջական անջատման ճանապարհային լույսերի օգտագործման արդյունավետությունը։ Նախագծային ուսումնասիրությունների համաձայն, ամբողջական անջատման դասավորմությամբ լուսատուները (ի տարբերություն անջատման կամ մասնակի անջատման լուսատուների(համեմատված է այստեղ) պետք է ավելի մոտ լինեն իրար, որպեսզի բավարարեն IESNA- ի կողմից նշված լույսի մակարդակի, միօրինակության և ցոլքի հետ կապված նույն պահանջները։ Այս սիմուլյացիաները օպտիմիզացնում էին լույսերի բարձրությունն ու հեռավորությունը` միևնույն ժամանակ հարկագրելով ընդհանուր դիզայն` IESNA- ի պահանջները բավարարելու համար, և հետո համեմատում լուսատուի տարբեր նմուշների և ուժերի ընդհանուր լուսարձակման և էներգիայի սպառումը։

Անջատման նմուշները ավելի լավ էին գործում, քան ամբողջական անջատման նմուշները, իսկ մասնակի անջատումը` ավելի լավ, քան կամ անջատումը կամ ամբողջական անջատումը։ Սա ցույց է տալիս, որ ճանապարհային  սարքավորումները, գերլուսավորումը կամ ամբողջական անջատման հարմարանքների միջոցով արտադրված թույլ միօրինակությունը, կարող է ավելի վնասակար լինել, քան ուղղակի լուսավորությունը, որը ստեղծվում է ավելի քիչ անջատման կամ մասնակի անջատման հարմարանքների միջոցով։ Հետևաբար, առկա համակարգերի ընդհանուր աշխատանքը կարող է բարելավվել ավելի շատ լուսատուների քանակը կրճատելու միջոցով, քան օգտագործելով ամբողջական անջատման նախագծեր։

### Լույսի աղբյուրների տեսակների կարգավորում
Գոյություն ունեն լույսի մի քանի տարբեր տեսակներ, որոնցից յուրաքանչյուրն ունի տարբեր հատկություններ, որոնք որոշում են դրանց նպատակահարմարությունը տարբեր առաջադրանքների համար։ Հատկապես ուշագրավ բնութագրերն են արդյունավետությունը և սպեկտրալ էներգիայի բաշխումը։ Հաճախ է պատահում, որ անհամապատասխան լույսի աղբյուրներ են ընտրվում առաջադրանքի համար՝ կա՛մ տգիտության պատճառով, կա՛մ այն պատճառով, որ տեղադրման պահին լուսավորման ավելի համապատասխան տեխնոլոգիան անհասանելի չի եղել։ Հետևաբար, սխալ ընտրված լույսի աղբյուրները հաճախ անտեղի կերպով նպաստում են լույսի աղտոտմանը և էներգիայի վատնմանը։ Լույսի աղբյուրները պատշաճ կերպով թարմացնելով` հաճախ հնարավոր է նվազեցնել էներգիայի օգտագործումը և աղտոտող ազդեցությունները` միաժամանակ բարելավելով արդյունավետությունն ու տեսանելիությունը։

Ստորև բերված աղյուսակում լույսի աղբյուրների որոշ տեսակներ նշված են ըստ էներգաարդյունավետության կարգի (տվյալները մոտավոր պահպանված արժեքներ են) և ներառում են դրանց երկնքի լուսավորման տեսողական ազդեցությունը՝ համաձայն LPS-ի։

Շատ աստղագետներ հայցում են, որ մոտակա համայնքները օգտագործեն ցածր ճնշման նատրիումի լույսեր կամ ալյումինե գալյումի ինդիումի ֆոսֆիդային լուսադիոդային լուսատուներ, քանի որ արտանետվող հիմնական ալիքի երկարություն հետ համեմատաբար հեշտ է աշխատել կամ հազվադեպ դեպքերում զտել։ Նատրիումի լույսերի շահագործման ցածր գինը մեկ այլ առանձնահատկություն է։ Օրինակ, 1980-ին, Կալիֆոռնիայի Սան Խոսե քաղաքում փողոցային բոլոր լամպերը փոխարինվեցին ցածր ճնշում ունեցող նատրիումի լամպերով, որոնց լույսը զտելը ավելի հեշտ է մոտակա Լիք աստղադիտարանի համար։ Նմանատիպ ծրագրեր այժմ գործում են Արիզոնայում և Հավայան կղզիներում։ Նման դեղին լույսի աղբյուրները ունեն նաև զգալիորեն քիչ երկնքի լուսավորման տեսանելի ազդեցություն, այնպես որ դրանք նվազեցնում են տեսողական երինքի լուսավորման պայծառությունը և բարելավում աստղերի տեսանելիությունը բոլորի համար։

## Տես նաև
* Մթնոլորտի աղտոտում
* Աղտոտում
* Արբանյակներ
* Լույս
* Բնապահպանություն
* Մարդահարույց փոփոխություններ
*Աստղագիտություն
*Աստղեր

## Ծանոթագրություններ

## Արտաքին հղումներ
### Առնչվող կազմակերպություններ
* International Dark-Sky Association
* Austria: Verein Kuffner Sternwarte (How many stars?)
* 
* Rensselaer Polytechnic Institute's Lighting Research Center
* Campaign for Dark Skies (UK)
* SELENE (New York)
* Virginia Outdoor Lighting Taskforce
* Spanish Cel Fosc 
* Sydney Outdoor Lighting Improvement Society
* Illinois Coalition for Responsible Outdoor Lighting (U.S.A.)
* Stars4All  European project to disseminate and research about the problem of light pollution

### Հետազոտություններ
* Indexed list of peer reviewed light pollution research papers
* Need-Less —Interactive simulations that demonstrate the effects of light pollution
* "Lighting and Astronomy: Light Pollution" 
* Article "What is Light Pollution"
* "The Disappearance of Darkness" History of Light Pollution 
* Loss of the Night Network (LONNE)—European Research Network COST Aktion ES1204
* ''Verlust der Nacht—Loss of the Night'' —Interdisciplinary light pollution research project in Germany
* Technical slide show "Lamp Spectrum and Light Pollution: The Other Side of Light Pollution"
* European Light pollution—technical articles
* U.S. National Parks technical article "Modeling Light Pollution from Population Data"
* Dark Skies Coalition
* The Challenge article "Is Light Pollution Killing Our Birds"
* "Ecological Consequences of Artificial Night Lighting" (2002 conference, by the Urban Wildlands Group)
* Light pollution and the protection of the night environment, UNESCO, IDA Regional Meeting, 360 pages, (2002) English–Italian. Proceedings are available as a downloadable PDF.
* Cégep de Sherbrooke Light pollution research activities 
* Examples of the good, bad and ugly lighting
* ''Blinded by the Light?'', CfDS 2009, Various authors discussing the "hidden" environmental harm, the human health harm, the money waste, lighting failing to prevent crime, and even astronomy 
* Outdoor Lighting: Visual Efficacy—Recommendations on how to design energy-efficient outdoor lighting while reducing light pollution. Alliance for Solid State Lighting. Volume 6, Issue 2: Outdoor Lighting: Visual Efficacy
* Light pollution – extent, societal and ecological impacts as well as approaches Project results of the Office of Technology Assessment at the German Bundestag (TAB)

Կատեգորիա:Աղտոտում
Կատեգորիա:Աստղագիտություն
Կատեգորիա:Բնապահպանություն
Կատեգորիա:Լույս
Կատեգորիա:Լույսի աղբյուրներ